b'\n_START_ARTICLE_\nPalindromprimtal\n_START_SECTION_\nTredobbelte palindromprimtal\n_START_PARAGRAPH_\nRibenboim definerer et tredobbelt palindromprimtal som primtal p hvor p er et palindromprimtal med q cifre, hvor q er et palindromprimtal med r cifre, hvor r ogs\xc3\xa5 er et palindromprimtal. For eksempel, p = 10\xc2\xb9\xc2\xb9\xc2\xb3\xc2\xb9\xe2\x81\xb0 + 4661664\xc3\x9710\xe2\x81\xb5\xe2\x81\xb6\xe2\x81\xb5\xc2\xb2 + 1, som har q = 11311 cifre, og 11311 har r = 5 cifre. Det f\xc3\xb8rste tredobbelte palindromtalet i 10-talssystemet er det 11-cifrede 10000500001. Det er muligt at et tredobbelte palindromprimtal i 10-talssystemet samtidig kan v\xc3\xa6re palindromprimtal i et andet tal-system, som f.eks. 2-talssystemet, men det ville v\xc3\xa6re meget underligt, hvis det ogs\xc3\xa5 var et tredobbelt palindromprimtal i dette talsystem.\n_START_SECTION_\nBelfegors primtal\n_START_PARAGRAPH_\nP\xc3\xa5 grund af overtro knyttet til visse tal s\xc3\xa5 kaldes palindromprimtalet 1000000000000066600000000000001 for Belfegors primtal, opkaldt efter Belfegor. Belfegors primtal best\xc3\xa5r af tallet 666 og er p\xc3\xa5 begge sider omgivet af tretten nuller og et et-tal.'